รายงานการประชุมสภาองค์การบริหารส่วนตำบลโป่งนก

สมัยสามัญ สมัยที่ 1 ประจำปี 2564

วันอังคาร ที่ 2 กุมภาพันธ์ 2564

ณ ห้องประชุมสภาองค์การบริหารส่วนตำบลโป่งนก

เริ่มประชุมเวลา 09.30 น.

เมื่อถึงเวลานัดการประชุมสภาฯ ว่าที่ร้อยตรีโฆสิต ตั้งตรงไพโรจน์ เลขานุการสภาฯ เชิญสมาชิกสภาเข้าห้องประชุม เพื่อนับจำนวนผู้มาประชุม ซึ่งมีสมาชิกสภามาประชุมจำนวน 25 คน ลา 1 คน ขาด 1 คน เมื่อครบองค์ประชุม เลขานุการสภาจึงเชิญประธานสภาดำเนินการประชุมตามวาระต่อไป

ระเบียบวาระ ที่ 1 เรื่องแจ้งเพื่อทราบ

ประธาน - ตามที่กระผมได้เชิญทุกท่าน ประชุมสภาในวันนี้เป็นการประชุมสภาสมัยสามัญ สมัยที่ 1 ประจำปี 2564 ในระเบียบวาระต่อไปสภา อบต.โป่งนก จะต้องดำเนินการพิจารณากำหนด สมัยประชุม ประจำปี พ.ศ.2564 พิจารณาให้ความเห็นชอบโครงการจัดที่ดินทำกินให้ ชุมชนตามนโยบายรัฐบาล (คทช) พื้นที่ดังกล่าวอยู่ในท้องที่ตำบลโป่งนก และพิจารณาให้ ความเห็นชอบการขออนุญาตเข้าทำประโยชน์ในพื้นที่ป่าสงวนแห่งชาติของ รพ.สต.บ้าน โป่งนก รพ.สต.ซับมงคล

ที่ประชุม - รับทราบ

ระเบียบวาระ ที่ 2 เรื่องรับรองรายงานการประชุมครั้งที่ผ่านมา

ประธาน - ตามที่กระผมได้ส่งสำเนาบันทึกรายงานการประชุมสภา อบต.โป่งนกสมัยสามัญ สมัยที่ 4 ประจำปี 2563 ซึ่งได้ดำเนินการประชุมไปแล้วเมื่อวันที่ 5 และ 6 พฤศจิกายน 2563 ตามที่ทุกท่านได้รับสำเนารายงานการประชุมไปแล้วนั้น มีสมาชิกสภาท่านใด มีข้อสงสัย หรือมีถ้อยคำใดไม่ถูกต้องต้องการที่จะแก้ไขเปลี่ยนแปลงหรือไม่

ที่ประชุม - ไม่มี

มติที่ประชุม - มีมติเอกฉันท์รับรองบันทึกรายงานการประชุม สภา อบต.โป่งนก สมัยสามัญ สมัยที่ 4 ประจำปี 2563

- รับรอง 23 เสียง

- ไม่รับรอง - เสียง

- งดออกเสียง 2 เสียง (ประธานสภา,รองประธานสภา)

ระเบียบวาระที่ 3 เรื่องเพื่อพิจารณา

3.1 พิจารณากำหนดสมัยประชุมสมัยสามัญ ประจำปี 2564

ประธาน - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 หมวด 2 การประชุม ข้อ 21 การกำหนดจำนวนสมัยประชุมสามัญประจำปี และระยะเวลาเริ่มต้นประชุมสามัญประจำของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น ในกรณีที่ไม่ได้กำหนดสมัยประชุม สามัญประจำปีไว้หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมประจำปี หรือวันเริ่มสมัยประชุมสามัญ ประจำปีที่กำหนดไว้แล้วให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้ ความในมาตรา 5 และมาตรา 52 วรรคหนึ่ง แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่ง แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ 4) พ.ศ. 2546 เรื่องการกำหนดสมัยประชุมสภาสมัยสามัญ ได้กำหนดสมัยประชุมให้ไม่น้อยกว่า 2 สมัย แต่ไม่เกิน 4 สมัย ขอเชิญสมาชิกสภาฯ เสนอเพื่อกำหนดสมัยประชุมสภาฯ สมัยสามัญ ประจำปี พ.ศ.2564

นายบุดดี โพธิ์จันทร์

ส.อบต.ม.5 - เสนอกำหนดสมัยประชุมสภา อบต.โป่งนก สมัยประชุมสามัญ ประจำปี พ.ศ.2564 จำนวน 4 สมัย

ผู้รับรอง นายประยวน วงษ์ปัญญา ส.อบต.หมู่ที่ 3 และ นายศักดิ์ดา ไชตะลุน ส.อบต.หมู่ที่ 9

มติที่ประชุม - มีมติเอกฉันท์เห็นชอบ ให้กำหนดสมัยประชุม สมัยสามัญประจำปี พ.ศ.2564 จำนวน 4 สมัย - เห็นชอบ 23 เสียง

- ไม่เห็นชอบ - เสียง

- งดออกเสียง 2 เสียง (ประธานสภา,รองประธานสภา)

นายอ๋อย พบโชค

ส.อบต.ม.2 - เสนอกำหนดระยะเวลาการประชุม ในวันที่ 1 – 15 ของทุกเดือน ดังนี้

สมัยประชุมสมัยสามัญ ที่ 1 ประจำปี 2564 เริ่มวันที่ 1-15 กุมภาพันธ์ พ.ศ. 2564

สมัยประชุมสมัยสามัญ ที่ 2 ประจำปี 2564 เริ่มวันที่ 1-15 พฤษภาคม พ.ศ. 2564

สมัยประชุมสมัยสามัญ ที่ 3 ประจำปี 2564 เริ่มวันที่ 1-15 สิงหาคม พ.ศ. 2564

สมัยประชุมสมัยสามัญ ที่ 4 ประจำปี 2564 เริ่มวันที่ 1-15 พฤศจิกายน พ.ศ.2564

และกำหนดวันเริ่มประชุมสภาฯ สมัยสามัญ สมัยที่ 1 ประจำปี พ.ศ.2565 คือ วันที่ 1 – 15 กุมภาพันธ์ พ.ศ. 2565

มติที่ประชุม - มีมติเอกฉันท์เห็นชอบ ให้กำหนดระยะเวลาสมัยประชุมสภา อบต.โป่งนก สมัยสามัญ ประจำปี พ.ศ.2564 ตามที่นายอ๋อย พบโชค เสนอ

- เห็นชอบ 23 เสียง

- ไม่เห็นชอบ - เสียง

- งดออกเสียง 2 เสียง (ประธานสภา,รองประธานสภา)

3.2 พิจารณาให้ความเห็นชอบโครงการจัดที่ดินทำกินให้ชุมชนตามนโยบายรัฐบาล (คทช) ใน พื้นที่ตำบลโป่งนก

ประธาน - ตามที่สภา อบต.โป่งนก ได้รับหนังสือสั่งการจากนายอำเภอเทพสถิต เรื่องการดำเนินการ ตามโครงการจัดที่ดินทำกินให้ชุมชนตามนโยบายรัฐบาล (คทช) ท้องที่ตำบลโป่งนก โดยให้สภา อบต.โป่งนก กำหนดจัดการประชุมสภาฯ ให้แล้วเสร็จภายในวันที่ 15 กุมภาพันธ์ 2564 และ แจ้ง วัน เวลาและสถานที่ประชุมให้นายอำเภอเทพสถิตทราบโดยเร่งด่วน เพื่อแจ้งสำนักงาน ทรัพยากรธรรมชาติและสิ่งแวดล้อมจังหวัดชัยภูมิเข้าร่วมชี้แจงในการประชุม และให้จัดส่ง รายงานการประชุมสภาฯ ให้ทางอำเภอเทพสถิตภายในห้วงระยะเวลาเดียวกัน ขอเชิญเจ้าหน้า

ที่ทรัพยากรธรรมชาติและสิ่งแวดล้อมจังหวัดชัยภูมิ ได้ชี้แจงรายละเอียดโครงการต่อที่ประชุม สภาฯ ครับ

นายจักรพงษ์ ทองเปลว

จพง.ป่าไม้อาวุโส

- เรียนท่านประธานสภาฯ ท่านรองประธานสภาฯ ท่านเลขานุการสภาฯ และสมาชิกสภาฯ ทุก ท่าน โครงการจัดที่ดินทำกินให้ชุมชนตามนโยบายรัฐบาล ภายใต้คณะกรรมการนโยบายที่ดิน แห่งชาติ (คทช) ตามมติคณะรัฐมนตรีเมื่อวันที่ 26 พฤศจิกายน 2561 เห็นชอบในหลักการพื้นที่ เป้าหมายและกรอบมาตราการแก้ไขปัญหาการอยู่อาศัยและที่ทำกินในพื้นที่ป่าไม้ ทุกประเภท

ในการดำเนินการตามกรอบมาตรการฯ ให้กระทรวงทรัพยากรธรรมชาติและสิ่งแวด

ล้อมและหน่วยงาน ที่เกี่ยวข้องชี้แจงให้ราษฎรกลุ่มเป้าหมายทราบเกี่ยวกับเจตนารมหลักเกณฑ์ และเงื่อนไขในการจัดสรรที่ดินของแต่ ละกลุ่มพื้นที่ให้ถูกต้องและชัดเจน โดยเฉพาะอย่างยิ่งใน ส่วนของการปฏิบัติตามข้อกฎหมายที่เกี่ยวข้องและสิทธิของผู้ได้รับจัดสรรที่ดิน

เมื่อวันที่ 15 มกราคม 2564 จังหวัดชัยภูมิได้จัดประชุมคณะกรรมการนโยบายที่ดิน จังหวัดชัยภูมิ (ศทช.จ.ชย.) โดยมีนายภูมิสิทธิ์ วังคีรี รองผู้ว่าจังหวัดชัยภูมิ เป็นประธานในการ ประชุม ซึ่งที่ประชุมได้ทราบพื้นที่เป้าหมายที่จะดำเนินการตามโครงการจัดที่ดินทำกินให้ชุมชน ตามนโยบายเขตป่าสงวนแห่งชาติป่านายางกลัก ท้องที่อำเภอเทพสถิต จังหวัดชัยภูมิ เนื้อที่ 12,386 ไร่ 2 งาน 90 ตารางวา และได้มีมติมอบหมายให้อำเภอเทพสถิตประสานองค์กรปก

ครองส่วนท้องถิ่น ที่มีพื้นที่เป้าหมาย จัดประชุมเพื่อขอความเห็นชอบจากสภาองค์กรปกครอง ส่วนท้องถิ่นที่ป่านั้นตั้งอยู่ และมอบหมายให้สำนักงานทรัพยากรธรรมชาติและสิ่งแวดล้อม จังหวัดชัยภูมิ เป็นผู้ยื่นคำขออนุญาตเข้าทำประโยชน์ฯ ตามระเบียบคณะกรรมการพิจารณา การใช้ประโยชน์ ในเขตป่าสงวนแห่งชาติ เขตป่าสงวนแห่งชาติป่านายางกลัก พื้นที่อำเภอเทพ สถิต ครอบคลุมพื้นที่ จำนวน 4 ตำบล ได้แก่ ตำบลนายางกลัก ตำบลบ้านไร่ ตำบลวะตะแบก และตำบลโป่งนกมีราษฎรถือครองที่ดิน จำนวน 1,001 ราย แบ่งเป็น 192 กลุ่มแปลง หรือ 1,200 แปลงเนื้อที่ทั้งสิ้น จำนวน 12,386 ไร่ 2 งาน 90 ตารางวา

สำหรับท้องที่ตำบลโป่งนก พื้นที่เป้าหมายอยู่ในเขตป่าสงวนแห่งชาติป่านายางกลัก มี ราษฎรถือครองที่ดิน ทั้งสิ้น จำนวน 332 ราย แบ่งออก จำนวน 289 แปลง เนื้อที่ทั้งสิ้น 4,115 ไร่ 1 งาน 46 ตารางวา

เนื่องจากการการดำเนินการตามระเบียบ คทช. ในพื้นที่ป่าสงวนแห่งชาติ จังหวัดโดย ผู้รับมอบอำนาจต้องยื่นคำขอใช้ประโยชน์ในพื้นที่ป่าสงวนแห่งชาติตามระเบียบที่เกี่ยวข้อง ซึ่ง เอกสารที่จำเป็นต้องใช้ในการประกอบการยื่นคำขอใช้ประโยชน์ในเขตป่าสงวนแห่งชาติ จะต้อง ได้รับความเห็นชอบจากสภาองค์การบริหารส่วนตำบลนั้นๆ เสียก่อนจึงเป็นที่มาของการนำ วาระเข้าประชุมในครั้งนี้

นายอาทิตย์ เวชกามา

จพง.ป่าไม้ชำนาญงาน

- เรียนท่านประธานสภาฯ รองประธานสภาฯ เลขานุการสภาฯ และสมาชิกสภา อบต.โป่งนก กระทรวงทรัพยากรธรรมชาติฯ ได้ดำเนินโครงการจัดที่ดินทำกินให้ราษฎร กลุ่มเป้าหมายที่มี พื้นที่ทำกินในเขตพื้นที่ป่าสงวนแห่งชาติ ตามนโยบายรัฐบาลตามระเบียบจะต้องได้รับความ เห็นชอบจากสภาองค์กรปกตรองส่วนท้องถิ่นพื้นที่นั้น ข้อมูลกลุ่มเป้าหมายท้องที่ตำบลโป่งนก จำนวน 332 ราย ข้อมูลจากการสำรวจกรมป่าไม้ มี เมื่อปี พ.ศ.2552 คณะกรรมการนโยบาย ที่ดินจังหวัดชัยภูมิ (คทช.จ.ชย.) ได้แต่งตั้งคณะทำงาน จำนวน 3 ชุด คือ 1 คณะทำงานจัดหา ที่ดิน 2 คณะทำงานจัดที่ดิน และ 3 คณะทำงานส่งเสริมอาชีพ ราษฎรกลุ่มเป้าหมายตามบัญชี การสำรวจของกรมป่าไม้ มีทั้งผู้ที่มีภูมิลำเนาอยู่ในพื้นที่และนอกพื้นที่ แต่ให้ยึดหลักฐานการ ครอบครองที่ดินห้วงเวลานั้น ซึ่งจะเป็นข้อมูลการพิจารณาตามหลักเกณฑ์ของโครงการตาม ความเหมาะสม ในเบื้องต้นราษฎรกลุ่มเป้าหมายที่มีรายชื่อดังกล่าวจะได้รับการจัดสรรที่ดินให้ ตามข้อมูลที่มีการสำรวจ หากมีการตรวจสอบแล้วพบว่าบุคคลใดคุณสมบัติไม่เข้าหลักเกณฑ์ ที่รัฐบาลกำหนด เช่น ถือครองที่ดินจำนวนมากเกินความจำเป็น ไม่ได้เป็นผู้ยากจน ถือครอง ที่ดินและมีกรรมสิทธิ์ อาทิ สปก4 -01 นส3 และโฉนดที่ดิน หรืออื่นๆ คณะทำงานทำงานจะ ตรวจสอบและจะพิจารณาจัดสรรที่ดินให้ตามความเหมาะสม สำหรับบุคคลใดที่มีรายชือแต่ เสียชีวิตไปแล้วทายาทสามารถร้องขอ เพื่อขอรับสิทธิ์ในการถือครองที่ดินแปลงนั้นต่อได้

ที่ดินทำกินแปลงใดที่เป็นพื้นที่ว่างเปล่า ปัจจุบันไม่มีบุคคลใดถือครอง หากองค์การ บริหารส่วนตำบล หรือผู้นำชุมชนในพื้นที่นั้น เห็นว่าราษฎรบุคคลใดที่มีความยากจน ไม่มีที่ดิน ทำกินสามารถเสนอชื่อต่อคณะทำงาน เพื่อขอรับการจัดสรรที่ทำกิน โดยรัฐบาลจะพิจารณา จัดสรรให้ตามความเหมาะสม

เมื่อโครงการจัดที่ดินกินให้ชุมชน ผ่านกระบวนการตามขั้นตอนทุกประการแล้ว ผู้ที่ได้ กรรมสิทธิ์ถือครองที่ดิน เพื่อเข้าทำกินอย่างถูกต้องตามกฎหมาย โดยจะได้รับหนังสืออนุญาต จากหน่วยงานที่เกี่ยวข้อง ให้เข้าทำกินหรือเป็นที่อยู่อาศัย พร้อมสาธารณูปโภค กำหนดระยะ

เวลา 30 ปี จะได้รับสมุดประจำตัวไว้เป็นหลักฐาน ในรายละเอียดขั้นตอนต่างๆ คณะทำงานแต่

ละชุด จะเข้ามาตรวจสอบพร้อมทั้งชี้แจงรายละเอียดเพิ่มเติมอีกครั้ง

นายอ๋อย พบโชค

ส.อบต.ม.2 - เรียนประธานสภาฯ รองประธานสภาฯ และสมาชิกสภาฯ ทุกท่าน ตามที่กระผมดูรายละเอียด รายชื่อตามบัญชีการสำรวจของกรมป่าไม้ แต่ละรายมีการครอบครองที่ดินจำนวนมากน้อย แตกต่างกันไป ในการจัดสรรที่ดินทำกินให้ทุกรายเท่ากัน กระผมคาดว่าจะเกิดปัญหาความไม่ พอใจเกิดขึ้น และจะมีปัญหาตามมาในอนาคตได้

นายจักรพงษ์ ทองเปลว

จพง.ป่าไม้อาวุโส

- ผู้ที่ถือครองที่ดินทำกินที่จำนวนไม่มากเกินไป จะได้รับการจัดที่ดินให้ตามข้อมูลจากการ สำรวจ ของกรมป่าไม้ เมื่อ ปี พ.ศ.2552 สำหรับผู้ถือครองที่ดินทำกินจำนวนมาก จะมีการ ตรวจสอบและพิจารณาให้ถือครองที่ดินตามความเหมาะสม ตามบัญชีรายชื่อการสำรวจยังถือ ว่าการถือครองที่ดินทำกินยังเป็นปกติ

นายยรรยง แจ้งไพร ส.อบต.ม.6 - เรียนประธานสภาฯ รองประธานสภาฯ และสมาชิกสภาฯ ทุกท่าน ปัจจุบันบุคคลที่ถือครอง ที่ดินทำกินตามข้อมูลการสำรวจของกรมป่าไม้ เมื่อโครงการฯผ่านความเห็นชอบและขั้นตอน ต่างๆ แล้วนั้น สามารถเปลี่ยนหรือโอนกรรมสิทธิ์การถือที่ครองที่ดินเป็นบุคคลอื่นได้หรือไม่

นายอาทิตย์ เวชกามา

จพง.ป่าไม้ชำนาญงาน

- การถือครองที่ดินทำกินตามโครงการจัดที่ดินทำกินให้ชุมชน เมื่อมีการสำรวจแล้วไม่สามารถ เปลี่ยนแปลงผู้ถือครองที่ดินเป็นบุคคลอื่นได้ ยกเว้นทายาทและห้ามมิให้มีการซื้อขาย รัฐบาล อนุญาตให้สำหรับราษฎรกลุ่มเป้าหมายให้เข้าทำกินได้เท่านั้น

นายสุพัฒน์ ทองอันชา

ส.อบต.ม.14 - เรียนประธานสภาฯ รองประธานสภาฯ และสมาชิกสภาฯ ทุกท่าน กระผมมีข้อสอบถามดังนี้

1.แนวเขตป่าสงวนแห่งชาติ อุทยานแห่งชาติและพื้นที่ สปก4 – 01 แบ่งแนวเขตแดนชัดเจน หรือไม่

2.กรรมสิทธิ์และสิทธิประโยชน์ในการถือครองที่ทำกิน เมื่อได้รับอนุญาตพร้อมสมุดประจำตัว แล้ว สามารถนำไปใช้เป็นเอกสารค้ำประกันการกู้สินเชื่อธนาคารได้หรือไม่

3.การจัดสรรที่ทำกินให้ราษฎรกลุ่มเป้าหมาย ในการถือครองที่ทำกินจำกัดจำนวนไร่เช่นเดียว

กันกับการถือครองที่ดิน สปก4 – 01 หรือไม่

4.ตามที่ อบต.โป่งนก ได้ดำเนินการก่อสร้างอาคาร เพื่อจำหน่ายสินค้าในเขตพื้นที่อุทยาน แห่งชาติไทรทอง ปัจจุบัน อบต.โป่งนกไม่สามารถเข้าไปดำเนินกิจกรรมใดๆในอาคารหลัง ดังกล่าวได้ ในอนาคต อบต.โป่งนก จะดำเนินการขออนุญาต เพื่อเข้าไปดำเนินกิจกรรมโดยใช้ อาคารหลังดังกล่าวได้หรือไม่

นายอาทิตย์ เวชกามา

จพง.ป่าไม้ชำนาญงาน

- ขอตอบข้อสอบถามตามลำดับครับ

1.การแบ่งแนวเขตพื้นที่ป่าสงวนแห่งชาติ พื้นที่อุทยานแห่งชาติและพื้นที่ สปก4-01 มีการแบ่ง แนวเขตที่ชัดเจน ไม่มีการทับซ้อน

2.เมื่อราษฎรกลุ่มเป้าหมายได้รับสิทธิในการถือครองที่ดินเพื่อทำกินอย่างถูกต้องตามกฎหมาย แล้ว ตามนโยบายของรัฐบาลกำหนดให้พื้นที่ดังกล่าวนี้ใช้ เพื่อทำกินเท่านั้นไม่สามารถซื้อขาย หรือนำไปค้ำประกันสินเชื่อเงินกู้ธนาคารได้

3.การถือครองที่ดินตามนโยบายรัฐบาลจัดสรรที่ทำกินให้ ให้ยึดตามที่กรมป่าไม้สำรวจหรือ ตามที่มีอยู่เดิม บุคคลใดที่ถือครองที่ดินจำนวนมาก คณะทำงานจะดำเนินการตรวจสอบและ สืบประวัติ หากพบว่ามีการถือครองที่ดินในจำนวนมาก ซึ่งอาจจะเป็นนายทุนและไม่เป็นบุคคล ยากจนตามหลักเกณฑ์ คณะทำงานก็จะดำเนินการพิจารณาแบ่งและจัดสรรที่ดิน ให้ผู้ที่ยากจน ผู้ที่ยังไม่มีที่ดินทำกิน โดยกรมพัฒนาที่ดินจะทำการตรวจสอบข้อมูลการครองครองที่ดินทั้ง

หมดที่มีอยู่ เช่น โฉนดที่ดิน นส3 ก และ สปก 4-01 และเสนอให้คณะกรรมการนโยบายที่ดิน จังหวัดชัยภูมิ (คทช.จ.ชย.) พิจารณาให้ความเห็นชอบให้บุคคลเข้าอยู่อาศัยทำกินได้อย่างถูก

ต้องตามกฏหมาย

4.หน่วยงานราชการใดที่เข้าทำประโยชน์ในเขตพื้นที่ป่าสงวนแห่งชาติ ก่อนได้รับอนุญาต ให้ยื่น คำขอผ่อนผันและขออนุญาตเข้าทำประประโยชน์ในพื้นที่ป่าสงวนแห่งชาติตามมติคณะรัฐมนตรี ได้

เมื่อมีการสำรวจพื้นที่ตามกลุ่มเป้าหมายและได้รับความเห็นชอบจากสภาองค์กร ปกครองส่วนท้องถิ่นผู้รับผิดชอบพื้นที่ จะมีคณะทำงานจากกรมที่ดินลงพื้นที่หาข้อมูล สืบค้น ประวัติการครองครองที่ดิน ให้เป็นไปตามหลักเกณฑ์ที่กำหนด และคณะทำงานชุดสุดท้ายคือ คณะทำงานด้านการส่งเสริมอาชีพ ซึ่งจะส่งเสริมอาชีพในรูปแบบของสหกรณ์ หรืออาชีพที่ เหมาะสมกับ กลุ่มเป้าหมายแต่ละพื้นที่ในการดำเนินโครงการทุกขั้นตอนเป็นไปตามระเบียบ และกฎหมายกำหนด

นายศักดิ์ดา ไชตะลุน

ส.อบต.ม.9 - การโอนกรรมสิทธิ์ถือครองที่ดินให้แก่ทายาท ทายาทจะต้องมีอายุเท่าไรจึงจะสามารถมีสิทธิ์ ถือครองที่ดินตามกฎหมายได้

นายอาทิตย์ เวชกามา

จพง.ป่าไม้ชำนาญงาน

- ทายาทที่จะรับการโอนกรรมสิทธิ์ถือครองที่ดินทำกินตามโครงการจัดที่ดินทำกินให้ชุมชน ทายาทจะต้องมีอายุตั้งแต่ 18 ปี ขึ้นไป

นายสุพัฒน์ ทองอันชา

ส.อบต.ม.14 - ในพื้นที่บ้านสะพานหิน หมู่ที่ 2 ในพื้นที่ป่าที่สามารถจะพัฒนาเป็นแหล่งท่องเที่ยวได้ ในพื้นที่ ดังกล่าวมีลักษณะของหินรูปแบบต่างๆ พร้อมทั้งมีทุ่งกระเจียวเกิดขึ้นบนพื้นมากมายและ สวยงามมาก หาก อบต.โป่งนกต้องการพัฒนาเส้นทางสัญจรหรือพัฒนาเป็นแหล่งท่องเที่ยวจะ สามารถดำเนินการได้หรือไม่

นายอาทิตย์ เวชกามา

จพง.ป่าไม้ชำนาญงาน

- การพัฒนาหรือเข้าทำประโยชน์เขตพื้นที่ป่า โดยการพัฒนาให้เป็นแหล่งท่องเที่ยวไม่สามารถ ดำเนินการได้ หากยื่นคำขอเพื่อเป็นสถานที่ปฎิบัติงาน ตามมาตรา 13 / 1 สามารถดำเนินการ ร้องขอได้ การพัฒนาหรือก่อสร้างถนนเพื่อการสัญจรในเขตพื้นที่ป่าไม้ ต้องเป็นไปตามที่ ระเบียบกฎหมายกำหนด

ประธาน - มีสมาชิกสภาฯ ท่านใดจะสอบถามอีกหรือไม่

ที่ประชุม - ไม่มี

มติที่ประชุม - มีมติเอกฉันฑ์ เห็นชอบโครงการจัดที่ดินทำกินให้ชุมชนตามนโยบายรัฐบาล (คทช) ใน ท้องที่ตำบลโป่งนก

- เห็นชอบ 23 เสียง

- ไม่เห็นชอบ - เสียง

- งดออกเสียง 2 เสียง (ประธานสภา,รองประธานสภา)

3.3 พิจารณาเห็นชอบในการขอทำประโยชน์ของส่วนราชการหรือองค์กรของรัฐภายในเขตป่า สงวนแห่งชาติของโรงพยาบาลส่งเสริมสุขภาพตำบลบ้านโป่งนก

ประธาน - เชิญผู้อำนวยการโรงพยาบาลส่งเสริมสุขภาพตำบลบ้านโป่งนก เสนอข้อพิจารณาต่อสภาฯ เชิญครับ

นายคณิต แว่นทิพย์

ผอ.รพ.สต.บ้านโป่งนก

-เรียน ประธานสภาฯ ท่านสมาชิกสภาผู้ทรงเกียรติและผู้เข้าร่วมประชุมทุกท่านกระผม นาย คณิต แว่นทิพย์ ผู้อำนวยการโรงพยาบาลส่งเสริมสุขภาพตำบลบ้านโป่งนก มีข้อพิจารณาที่ จะเสนอต่อสภา อบต.โป่งนกพิจารณาให้ความเห็นชอบจากสภาองค์การบริหารส่วนท้องถิ่นใน ครั้งนี้ เนื่องจากป่าไม้จังหวัดชัยภูมิและสำนักงานสาธารณสุขจังหวัดชัยภูมิ ได้ตรวจสอบ หน่วยงานในสังกัดสำนักงานสาธารณสุขจังหวัดชัยภูมิ พบว่ามีหน่วยงานบริการสาธารณสุข หลายแห่งตั้งอยู่และทำประโยชน์ในพื้นที่ป่าสงวนแห่งชาติ สำนักงานสาธารณสุขจังหวัดชัยภูมิ จึงมีข้อสั่งการให้หน่วยงานบริการสาธารณสุข (รพ.สต.) ที่ตั้งอยู่และทำประโยชน์ในพื้นที่ป่าไม้ ได้ยื่นเอกสาร เพื่อยื่นขออนุญาตหรือใบรับรองการทำประโยชน์ในพื้นที่ป่าสงวนแห่งชาติ โดย ส่งเอกสารไปยังหน่วยงานต้นสังกัดต่อไป ซึ่งในส่วนของตำบลโป่งนก มีหน่วยงานบริการ สาธารณสุขที่ต้องรวบรวมและยื่นเอกสารขออนุญาตหรือใบรับรองการทำประโยชน์ ในพื้นที่ป่า สงวนแห่งชาติ (ป่านายางกลัก) จำนวน 2 แห่ง คือ โรงพยาบาลส่งเสริมสุขภาพตำบลโป่งนก และโรงพยาบาลส่งเสริมสุขภาพตำบลซับมงคล โรงพยาบาลส่งเสริมสุขภาพตำบลบ้านโป่งนก เลขที่ 172 หมู่ที่ 15 ตำบลโป่งนก อำเภอเทพสถิต จังหวัดชัยภูมิ 36230 มีเนื้อที่ 2 ไร่ 3 งาน 95 ตร.วา ซึ่งบริจาคโดยชาวบ้าน สิ่งปลูกสร้าง ประกอบด้วย อาคารบริการ จำนวน 1 หลัง บ้านพักข้าราชการ จำนวน 5 หลัง อาคารห้องเก็บเวชภัณฑ์และห้องนึ่งวัสดุ –อุปกรณ์ การแพทย์ จำนวน 1 หลัง ห้องน้ำ จำนวน 1 หลัง ฝ.33 จำนวน 1 ที่ ในรายละเอียดของการทำ ประโยชน์ในพื้นที่ป่าไม้ของหน่วยบริการโรงพยาบาลส่งเสริมสุขภาพตำบลนั้น ก็เพื่อการบริการ ดูแลสุขภาพของพี่น้องประชาชนในทุกช่วงของชีวิต เป็นด่านหน้าให้พี่น้องประชาชนให้เข้าถึง บริการด้านสุขภาพได้ครอบคลุมมากที่สุด ไม่ว่าจะเป็นบริการด้านส่งเสริมสุขภาพการป้องกัน โรค การฟื้นฟูสุขภาพ การรักษาพยาบาล การคุ้มครอง ผู้บริโภคตลอดถึงการดูแลด้าน สาธารณสุขอื่น ๆ รวมถึงการการดูแลด้านสิทธิการรักษาพยาบาล กระผมขอนำเรียนข้อมูล เสนอต่อสภา อบต.โป่งนก เพื่อการพิจารณาให้ความเห็นชอบต่อไปครับ

ประธาน - มีสมาชิกสภาฯ ท่านใดจะสอบถามหรือไม่

ที่ประชุม - ไม่มี

มติที่ประชุม - มีมติเอกฉันฑ์ เห็นชอบการขอทำประโยชน์ของส่วนราชการหรือองค์กรของรัฐภายในเขตป่า สงวนแห่งชาติของโรงพยาบาลส่งเสริมสุขภาพตำบลบ้านโป่งนก

- เห็นชอบ 23 เสียง

- ไม่เห็นชอบ - เสียง

- งดออกเสียง 2 เสียง (ประธานสภา,รองประธานสภา)

3.4 พิจารณาเห็นชอบในการขอทำประโยชน์ของส่วนราชการหรือองค์กรของรัฐภายในเขตป่า สงวนแห่งชาติของโรงพยาบาลส่งเสริมสุขภาพตำบลซับมงคล

ประธานสภาฯ - เชิญผู้อำนวยการโรงพยาบาลส่งเสริมสุขภาพตำบลซับมงคล เสนอข้อพิจารณาต่อสภาฯ เชิญ ครับ

นางสาวสายฝน ชำนาญ

จพ.ทันตสาธารณสุขปฏิบัติงาน รพ.สต.ซับมงคล

- เรียน ประธานสภาฯ ท่านคณะผู้บริหาร ท่านสมาชิกสภาผู้ทรงเกียรติและผู้เข้าร่วมประชุมทุก ท่าน นางสาวสายฝน ชำนาญ จพ.ทันตสาธารณสุขปฏิบัติงาน รพ.สต.ซับมงคล เนื่องท่าน ผู้อำนวยการ รพ.สต.ซับมงคล ติดราชการไม่สามารถมาแจงต่อที่ประชุมได้ ดิฉันขอนำเรียนถึง ข้อมูลโรงพยาบาลส่งเสริมสุขภาพตำบลซับมงคล เพื่อเสนอพิจารณาให้ความเห็นชอบในการทำ ประโยชน์ในพื้นที่ป่าสงวนแห่งชาติ ดังนี้ที่ตั้งหน่วยงานโรงพยาบาลส่งเสริมสุขภาพตำบลซับ มงคล เลขที่ 275 หมู่ 10 ตำบลโป่งนก อำเภอเทพสถิต จังหวัดชัยภูมิ 36230 เนื้อที่จำนวน 2 ไร่ 3 งาน 48 ตารางวา บริจาคโดย นายธงชัย มังสา และนายหลี่ ฤทธิทิศ เหนือ จด สระน้ำ สาธารณะ ยาว 62 เมตร ทิศตะวันออก จดที่ดินนายสนั่น เลขนอก ยาว 74.5 เมตร ทิศใต้ จด ศาลาประชาคม บ้านชัยมงคล ยาว 64.5 เมตร ทิศตะวันตก จดถนน คสล.สาธารณะ ยาว 75 เมตร จำนวนสิ่งปลูกสร้าง อาคาร รพ.สต. 1 หลัง บ้านพักข้าราชการ 2 หลัง ป้าย รพ.สต. 1 แห่ง ฝ.33 จำนวน 1 แห่ง ห้องเก็บพัสดุ จำนวน 1 หลัง ห้องซักล้าง จำนวน 1 หลัง โรงจอดรถ จำนวน 1 หลัง

ในรายละเอียดการขอทำประโยชน์ในพื้นที่ป่าสงวนแห่งชาติ ของหน่วยบริการ โรงพยาบาลส่งเสริมสุขภาพตำบลนั้น เพื่อการบริการดูแลสุขภาพของพี่น้องประชาชนให้เข้าถึง บริการด้านสุขภาพ ได้ครอบคลุมมากที่สุด ไม่ว่าจะเป็นบริการด้านส่งเสริมสุขภาพการป้องกัน โรค การฟื้นฟูสุขภาพ การรักษาพยาบาล การคุ้มครอง ผู้บริโภคตลอดถึงการดูแลด้าน สาธารณสุขอื่นๆ รวมถึงการการดูแลด้านสิทธิการรักษาพยาบาล กระผมขอนำเรียนข้อมูล เสนอต่อสภา อบต.โป่งนก เพื่อการพิจารณาให้ความเห็นชอบต่อไปครับ

ประธาน - มีสมาชิกสภาฯ ท่านใดจะสอบถามหรือไม่

ที่ประชุม - ไม่มี

มติที่ประชุม - มีมติเอกฉันฑ์ เห็นชอบการขอทำประโยชน์ของส่วนราชการหรือองค์กรของรัฐภายในเขตป่า สงวนแห่งชาติของโรงพยาบาลส่งเสริมสุขภาพตำบลซับมงคล

- เห็นชอบ 23 เสียง

- ไม่เห็นชอบ - เสียง

- งดออกเสียง 2 เสียง (ประธานสภา,รองประธานสภา)

3.5 เรื่องขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ

พ.ศ.2564

ประธาน - ขอเชิญนางนภาภรณ์ แสงชนะ สมาชิกสภา อบต.โป่งนก ชี้แจงรายละเอียดขออนุมัติ เปลี่ยนแปลงงบประมาณรายจ่ายประจำปี พ.ศ.2564 ต่อสภา อบต.โป่งนก

นางนภาภรณ์ แสงชนะ

ส.อบต.ม.4 - เนื่องด้วยปัจจุบันราษฏรบ้านบุ่งเวียน หมู่ที่ 4 ประสบปัญหาความเดือดร้อนเนื่องจากแหล่ง น้ำดิบผลิตน้ำประปาหมู่บ้าน ไม่เพียงพอต่อการอุปโภคบริโภค ของราษฎรบ้านบุ่งเวียน จึงต้อง หาแหล่งน้ำดิบให้เพียงพอต่อการอุปโภคบริโภค จำเป็นจะต้องขยายเขตและพัฒนาระบบประปา

ของหมู่บ้าน เพื่อให้ราษฏรได้ใช้น้ำประปาอย่างเพียงพอและทั่วถึง

ตามข้อบัญญัติงบประมาณรายจ่ายประจำปี พ.ศ.2564 บ้านบุ่งเวียน ได้รับการอนุมัติ งบประมาณในการพัฒนาหมู่บ้าน จำนวน 2 โครงการ คือ

1.โครงการพัฒนาระบบประปาหมู่บ้าน งบประมาณ 100,000 บาท

2.โครงการวางท่อระบายน้ำ สายหน้าวัด งบประมาณ 100,000 บาท

เพื่อเป็นการแก้ไขปัญหาความเดือดร้อนให้แก่ราษฏรบ้านบุ่งเวียน มีน้ำประปาใช้อย่างเพียงพอ และทั่วถึง จึงขอเสนอขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2564

**ข้อความเดิม**

ตามข้อบัญญัติงบประมาณรายจ่ายประจำปี งบประมาณ พ.ศ.2564 แผนงานอุตสาหกรรมและ การโยธา งบลงทุน หมวดค่าที่ดินและสิ่งก่อสร้าง ค่าก่อสร้างสาธารณูปโภค

โครงการพัฒนาระบบประปาหมู่บ้าน หมู่ที่ 4 งบประมาณ 100,000 บาท

รายละเอียดแบบแปลนตามที่ อบต.โป่งนก กำหนด

โครงการวางท่อระบายน้ำ หน้าวัดบ้านบุ่งเวียน งบประมาณ 100,000 บาท

รายละเอียดแบบแปลนตามที่ อบต.โป่งนก กำหนด

**ข้อความใหม่**

ตามข้อบัญญัติงบประมาณรายจ่ายประจำปี งบประมาณ พ.ศ.2564 แผนงานอุตสาหกรรมและ การโยธา งบลงทุน หมวดค่าที่ดินและสิ่งก่อสร้าง ค่าก่อสร้างสาธารณูปโภค

โครงการพัฒนาระบบประปาหมู่บ้าน หมู่ที่ 4 งบประมาณ 200,000 บาท

รายละเอียดแบบแปลนตามที่ อบต.โป่งนก กำหนด

เลขานุการสภาฯ/ปลัด

- เพื่อให้เป็นไปตามระเบียบกระทรวงมหาดไทยว่าด้วยวิธีการ งบประมาณขององค์กรปกครอง ส่วนท้องถิ่น พ.ศ.2541 และแก้ไขเพิ่มเติม ข้อ 29 การแก้ไขปลี่ยนแปลงคำชี้แจงงบประมาณ รายจ่ายในหมวดครุภัณฑ์ที่ดินและสิ่งก่อสร้างทำให้ลักษณะ ปริมาณ คุณภาพเปลี่ยน หรือ เปลี่ยนแปลงสถานที่ก่อสร้างให้อำนาจอนุมัติของสภาท้องถิ่น

ที่ประชุม - รับทราบ

มติที่ประชุม - มีมติเอกฉันฑ์ เห็นชอบให้แก้ไขเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2564

- เห็นชอบ 23 เสียง

- ไม่เห็นชอบ - เสียง

- งดออกเสียง 2 เสียง (ประธานสภา,รองประธานสภา)

ระเบียบวาระที่ 4 เรื่องอื่นๆ

นายอาทิตย์ เวชกามา

จพง.ป่าไม้ชำนาญงาน - ประกาศกระทรวงทรัพยากรธรรมชาติและสิ่งแวดล้อม เรื่อง การตัดไม้ในเขตพื้นที่ ปฎิรูปที่ดิน (สปก4 – 01) พื้นที่ปฎิรูปที่ดิน (สปก4 – 01) เป็นที่ดินจัดสรรโดยรัฐบาลเพื่ประชาชน

ใช้ประกอบอาชีพทางการเกษตรต้นไม้ที่เกิดขึ้นตามธรรมชาติในพื้นที่ สปก เป็นสมบัติของกรม ป่าไม้ การตัดต้นไม้จะต้องยื่นเรื่องขออนุญาตจากกรมป่าไม้ ประกาศกรวงทรัพยากรธรรมชาติ และสิ่งแวดล้อม เรื่อง การตัดไม้ในเขตพื้นที่ปฎิรูปที่ดิน (สปก4 – 01) ฉบับล่าสุดมีการอนุญาตผู้ ถือครองที่ดินสามารถ (สปก4 – 01) สามารถตัดไม้ที่ปลูกขึ้นเองได้ แต่ไม่อนุญาตให้ตัดไม้ที่ขึ้น เองธรรมชาติได้

ที่ประชุม - รับทราบ

ประธาน - มีท่านใดจะเสนอหรือสอบถามอีกหรือไม่

ที่ประชุม - ไม่มี

ปิดประชุม เวลา 15.27 น.

ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

(โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

ลงชื่อ) สมสำลี เศรษฐาวงศ์ กรรมการตรวจรายงานการประชุม

( นายสมสำลี เศรษฐาวงศ์)

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 1 ประจำปี 2564 มีเนื้อหาครบถ้วน ถูกต้องทุกประการ

(ลงชื่อ) อภิชัย คะเซ็นแก้ว ผู้รับรองรายงานการประชุม

( นายอภิชัย คะเซ็นแก้ว )

ประธานสภาองค์การบริหารส่วนตำบลโป่งนก